Skol Uhel Emil Ernod

Skol Uhel Emil Ernod a voe un taol-esae evit krouiñ ur seurt deskadurezh vrezhonek a live skolveuriek diwar atiz Framm keltiek Breizh e 1941. Estreget ur skol uhel vrezhonek, ar skol uhel-se, anvet en enor d'ar c'helenner skol-veur Emil Ernod, marvet e 1938, a voe staliet e Roazhon. Kentelioù a voe roet er sal vras prestet gant Kelc’h keltiek Roazhon adalek miz Du 1941.

 Krouidigezh 
Pa voe savet kevrennoù ha bodadegoù Framm keltiek Breizh e-doug Sizhun keltiek Roazhon, e miz Here 1941, e tegemeras Bodadeg ar Studioù brezhonek ur mennad evit ma vije unan eus kefridioù ar Framm digeriñ skolioù uhel brezhonek a rofe kentelioù a live skolveuriek. Rener ar skol e voe Roparz Hemon, p’edo rener ar Framm, hag ar chomlec’h-post e voe e hini72 straed Oberthur, Roazhon..
Kroget e voe gant tri rummad a gentelioù d’ar sadorn 15 a viz Du 1941, d’an abardaezKentañ lizher-kemenn Framm keltiek Breizh, Arvor, niv. 45, 9 Du 1941..

 Endalc’h hag eurioù ar c’hentelioù 
Er rummad anvet Lennegezh e voe kentelioù diwar-benn ar Barzhaz Breizh displeget gant AbeozenStrobet eo bet kentelioù Abeozen e-barzh niv. 7-8, 17-18, 31-32 ar gelaouenn Preder, En ur lenn Barzhaz Breizh, Fañch Elies-Abeozen, 1959-1960-1962.
Er rummad anvet Iwerzhoneg e voe kentelioù roet gant Fant Rozeg, pried Loeiz Andouard.
Er rummad anvet Yezhoniezh e voe kentelioù war ar c’herneveg roet gant Roparz Hemon.

En eil lizher-kemenn ar Framm e weler e oa bet kaset kentelioù Abeozen da bep gwener d’an abardaez, pa voe graet re an daou rummad all a-bep-eil d’ar sadorn d’an abardaezEil lizher-kemenn Framm keltiek Breizh, Arvor, niv. 46, 16 Du 1941..

 Notennoù ha daveennoù 

Rummad:Framm keltiek Breizh
Rummad:Deskadurezh uhel e Breizh
Rummad:Deskadurezh vrezhonek